ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-1608/98 υποβολή: Hiltrud Breyer (V) προς την Επιτροπή (11 Μαΐου 1998)

Θέμα: Τράπεζες γενετικών δεδομένων

1. Ερωτώ την Επιτροπή. Σε ποιές χώρες της ΕΕ υπάρχουν τράπεζες δεδομένων DNA για τη δίωξη δραστών πλημμελημάτων και με ποιές νομικές βάσεις έχουν συσταθεί;

2. Για ποιά αδικήματα και σε ποιό στάδιο (υπόνοια, μήνυση, κατηγορία, καταδίκη, πειθαρχική ποινή) καταγράφεται μια γενετική εικόνα;

3. Σε ποιές περιπτώσεις αποσύρονται τα δεδομένα και καταστρέφονται τα δείγματα;

4. Ποιές μέθοδοι εφαρμόζονται και ποιά μέτρα προβλέπονται σε κάθε περίπτωση για την τήρηση ποιοτικών κριτηρίων;

5. Περιορίζεται η συγκέντρωση δεδομένων σε ορισμένους τομείς DNA ή, λόγω του γεγονότος ότι η αλληλουχία στοιχείων μπορεί να οδηγήσει στον εντοπισμό άλλων γενετικών χαρακτηριστικών, επιβάλλοντας, μεταξύ άλλων, απαγορεύσεις για τη συγκέντρωση δεδομένων για την απεικόνιση μιας προσωπικότητας;

6. Πώς ρυθμίζεται η πρόσβαση των αστυνομικών αρχών χωρών της αλλοδαπής στις τράπεζες δεδομένων;

7. Εξετάζεται το ενδεχόμενο κεντρικού συντονισμού ή συγχώνευσης αυτών των τραπεζών δεδομένων σε ευρωπαϊκό επίπεδο; Εάν τούτο συμβαίνει στο πλαίσιο ποιών οργάνων της ΕΕ προγραμματίζονται οι ενέργειες αυτές;

Απάντηση της κ. Gradin εξ ονόματος της Επιτροπής (8 Ιουνίου 1998)

Η Επιτροπή δεν διαθέτει τις λεπτομερείς πληροφορίες που ζητεί το αξιότιμο μέλος του Κοινοβουλίου αλλά διευκρινίζει ότι τα περισσότερα κράτη μέλη διαθέτουν ήδη εθνική τράπεζα δεδομένων DNA ή βρίσκονται στο στάδιο της σύστασης τέτοιου είδους τράπεζας δεδομένων. Εξάλλου, επιθυμεί να επιστήσει την προσοχή στις εργασίες που διεξάγονται στο Συμβούλιο μετά το ψήφισμα της 9ης Ιουνίου 1997 σχετικά με την ανταλλαγή των αποτελεσμάτων αναλύσεων DNA ((ΕΕ αριθ. C 193 της 24.6.1997. )), το οποίο καλεί τα κράτη μέλη να εξετάσουν τη δυνατότητα σύστασης τραπεζών δεδομένων DNA.

Οι προαναφερόμενες εργασίες, που σκοπό έχουν να διευκολύνουν την ανταλλαγή αναλύσεων και δεδομένων μεταξύ κρατών μελών, αναφέρονται κυρίως στην προσέγγιση των μεθοδολογιών και στην τυποποίηση των δεικτών DNA. Οι εργασίες αυτές εκτελούνται με τη συνδρομή του δικτύου ευρωπαϊκών ινστιτούτων επιστημονικής αστυνομίας (ENFSI) και με την οικονομική στήριξη του προγράμματος STOP. Το χρηματοδοτούμενο από το STOP σχέδιο DNA έχει ήδη επιτρέψει να σημειωθεί πρόοδος στον τομέα της μεθοδολογίας, της τυποποίησης και της ερμηνείας αναλύσεων. Στο Συμβούλιο Δικαιοσύνης και Εσωτερικών Υποθέσεων που διεξήχθη στις 28-29 Μαΐου 1998 υπεβλήθη σχετική έκθεση.
ΓΡΑΠΤΗ ΕΡΩΤΗΣΗ E-0636/98 υποβολή: Jorge Hernandez Mollar (PPE) προς την Επιτροπή (9 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Θεωρεί η Επιτροπή ότι ο τίτλος σπουδών Fachhochschuldiplom είναι ο ανώτερος τίτλος στη Γερμανία, ή μήπως πιστεύει ότι ο ανώτερος τίτλος σπουδών στη χώρα αυτή είναι το Ηochschuldiplom;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-1319/98 υποβολή: Josι Garcνa-Margallo y Marfil (PPE) προς την Επιτροπή (29 Απριλίου 1998)

Θέμα: Μετάβαση στο Ευρώ το 1999

Χάρις στη συμφωνία σταθερότητας και ανάπτυξης που ενέκρινε τον Ιούνιο του 1997 το Ευρωπαϊκό Συμβούλιο του Άμστερνταμ τα κράτη μέλη υποχρεούνται να θέτουν ως μεσοπρόθεσμο στόχο τους την «επίτευξη μιας σχεδόν ισοσκελισμένης ή πλεονασματικής δημοσιονομικής κατάστασης». Εάν συνεχίσουν τις δημοσιονομικές προσαρμογές τους κατά τα επόμενα έτη, τα κράτη μέλη θα διαθέτουν πλέον δημόσια οικονομικά που θα τους επιτρέπουν να αντιμετωπίζουν πολύ πιο εύκολα τις δημοσιονομικές συνέπειες ενδεχομένων αρνητικών εξελίξεων των οικονομικών τους.

Ποια όμως θα ήταν, κατά την Επιτροπή, η σημερινή κατάσταση στις Κάτω Χώρες εάν το προαναφερθέν σύμφωνο σταθερότητας είχε ισχύσει στην περίοδο 1992-1997;

Απάντηση του κ. de Silguy εξ ονόματος της Επιτροπής (2 Ιουνίου 1998)

Το σύμφωνο σταθερότητας και ανάπτυξης αποτελείται από ψήφισμα του Ευρωπαϊκού Συμβουλίου της 7ης Ιουνίου 1997 ((ΕΕ C 236 της 2.8.1997. )), τον κανονισμό του Συμβουλίου (ΕΚ) αριθ. 1466/97 της 7ης Ιουλίου 1997 για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών ((ΕΕ L 209 της 2.8.1997. )), και τον κανονισμό του Συμβουλίου (ΕΚ) αριθ. 1467 της 7ης Ιουλίου 1997 για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος (2). Στόχος του συμφώνου είναι η δημοσιονομική πειθαρχία στην οικονομική και νομισματική ένωση (ΟΝΕ) με την οποία θα δημιουργηθούν οι κατάλληλες προϋποθέσεις σταθερότητας για διαρκή ανάπτυξη. Παρέχει ένα ισχυρό σύστημα κινήτρων ώστε τα κράτη μέλη να μην έχουν υπερβολικό έλλειμμα ή να το διορθώνουν ταχύτατα αν παρουσιαστεί μια τέτοια κατάσταση.

Το 1992, το δημοσιονομικό έλλειμμα των Κάτω Χωρών ανερχόταν σε 3,9% του ακαθάριστου εγχώριου προϊόντος (ΑΕΠ), και το 1993 το έλλειμμα ήταν 3,2% του ΑΕΠ. Η κατάσταση αυτή οδήγησε σε απόφαση του Συμβουλίου στις 26 Σεπτεμβρίου 1994 περί ύπαρξης υπερβολικού ελλείμματος στις Κάτω Χώρες (άρθρο 104Γ, παράγραφος 6, της συνθήκης ΕΚ). Η απόφαση καταργήθηκε τον Ιούνιο του 1997. Την περίοδο που καλύπτεται από την ερώτηση του αξιότιμου μέλους του Κοινοβουλίου, δηλαδή από το 1992 έως το 1997, η δημοσιονομική πολιτική των Κάτω Χωρών ήταν προσανατολισμένη στην σύγκλιση, δηλαδή στη διόρθωση της κατάστασης υπερβολικού ελλείμματος και στην τήρηση των κριτηρίων σύγκλισης σχετικά με τη δημοσιονομική κατάσταση. Επιπλέον, οι παράγραφοι 9 και 11 του άρθρου 104Γ, που αναφέρονται στις κυρώσεις, δεν εφαρμόστηκαν κατά τη διάρκεια του δεύτερου σταδίου της ΟΝΕ.
ΓΡΑΠΤΗ ΕΡΩΤΗΣΗ E-1605/98 υποβολή: Francisco Lucas Pires (PPE) προς την Επιτροπή (25 Μαΐου 1998)

Θέμα: Ποσοστό εκτέλεσης των διαφόρων ΚΠΣ

Ποιο είναι, σύμφωνα με τις τελευταίες εκτιμήσεις της Επιτροπής, το ποσοστό εκτέλεσης των Κοινοτικών Πλαισίων Στήριξης για τις διάφορες χώρες που αναλαμβάνουν αυτής της πλαισίωσης των αντίστοιχων κοινοτικών ενισχύσεων που εισπράττουν;

Απάντηση του κ. Liikanen εξ ονόματος της Επιτροπής (19 Ιουνίου 1998)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-2037/98 υποβολή: Klaus Hδnsch (PSE) προς την Επιτροπή (7 Iουλίου 1998)

Θέμα: Χορήγηση κοινοτικών πιστώσεων στην περιφέρεια του Mettmann (Βόρεια Ρηνανία- Βεστφαλία)

Όσον αφορά την χορήγηση κοινοτικών πιστώσεων στην περιφέρεια του Mettmann (Βόρεια Ρηνανία-Βεστφαλία), μπορεί η Επιτροπή να αναφέρει:

1. το ύψος των ειλημμένων κοινοτικών διαρθρωτικών πιστώσεων και την κατανομή τους ανά ταμείο, κοινοτικό πρόγραμμα και κοινοτική πρωτοβουλία, καθώς και το ύψος των κοινοτικών πιστώσεων, που έχουν διατεθεί στην περιφέρεια του Mettmann από το 1994 βάσει άλλων κονδυλίων του προϋπολογισμού για πιλοτικά προγράμματα, δράσεις ή - ως άμεση επιδότηση - σε πανεπιστήμια, ερευνητικά ιδρύματα, επιχειρήσεις και άλλους φορείς;

2. τον αριθμό των θέσεων εργασίας που δημιουργήθηκαν ή διατηρήθηκαν με αυτές τις πιστώσεις;

Απάντηση του κ. Santer εξ ονόματος της Επιτροπής (6 Ιουλίου 1998)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1661/98 υποβολή: Rainer Wieland (PPE) προς την Επιτροπή (29 Μαΐου 1998)

Θέμα: Πόροι ενίσχυσης για την περιφέρεια της Στουτγάρδης και τη Γερμανία

Ποιου ύψους και ποιοι πόροι ενίσχυσης εισέρρευσαν από όλα τα προγράμματα και χρηματοδοτήσεις της Ευρωπαϊκής Ένωσης από το 1990, κατανεμημένοι ανά έτος, είδος και διαμερίσματα, στα διαμερίσματα Rems-Murr, Gφppingen, Ludwigsburg, Bφblingen, Esslingen και στο αστικό διαμέρισμα της Στουτγάρδης;

Σε ποιό ύψος και ποιοι πόροι ενίσχυσης εισέρρευσαν από όλα τα προγράμματα και χρηματοδοτήσεις της Ευρωπαϊκής Ένωσης από το 1990, κατανεμημένοι ανά έτος, είδος και ομόσπονδο κράτος, στην Ομοσπονδιακή Δημοκρατία της Γερμανίας και στο ομόσπονδο κράτος της Βάδης Βυρτεμβέργης;

Απάντηση του κ. Santer εξ ονόματος της Επιτροπής (5 Ιουνίου 1998)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0075/98 υποβολή: Florus Wijsenbeek (ELDR) προς την Επιτροπή (30 Iανουαρίου 1998)

Θέμα: Έλεγχοι προσώπων στα εσωτερικά σύνορα

1. Γνωρίζει η Επιτροπή ότι, αφότου η Ιταλία προσχώρησε στη Συμφωνία του Σένγκεν, δεν πραγματοποιούνται πλέον έλεγχοι στα σύνορα μεταξύ Ιταλίας, των γειτονικών της χωρών και της Γερμανίας, του Βελγίου και του Λουξεμβούργου, ενώ αντιθέτως μεταξύ Ολλανδίας (Schiphol) και Ιταλίας εξακολουθούν να υπάρχουν έλεγχοι;

2. δεν θεωρεί η Επιτροπή, εφόσον τα εσωτερικά σύνορα μεταξύ Ολλανδίας και των γειτονικών της χωρών έχουν καταργηθεί, ότι αυτοί οι έλεγχοι στο Schiphol δεν έχουν κανένα νόημα;

3. δεν θεωρεί η Επιτροπή, από τη στιγμή που η Συμφωνία του Σένγκεν θα ενσωματωθεί στον τρίτο πυλώνα, ότι θα πρέπει να καταβάλλεται συνεχής προσπάθεια για την κατάργηση των περιττών και αχρήστων ελέγχων στα εσωτερικά σύνορα;

4. εάν ναι, πώς σκέπτεται η Επιτροπή να το πράξει και ποιές πρωτοβουλίες θα αναλάβει για τον σκοπό αυτό;

Απάντηση του κ.Monti εξ ονόματος της Επιτροπής (6 Απριλίου 1998)

1. και 2. Επί του παρόντος, οι συνοριακοί έλεγχοι ανάμεσα στην Ιταλία και τα άλλα κράτη Schengen δεν έχουν καταργηθεί εντελώς. Η απόφαση της εκτελεστικής επιτροπής της 7ης Οκτωβρίου 1997 σχετικά με την εφαρμογή της συμφωνίας Schengen από την Ιταλία προϋποθέτει κυρίως ότι ο έλεγχος των διαβατηρίων στα αεροδρόμια θα καταργηθεί, βάσει διμερούς συμφωνίας, για τις πτήσεις με προορισμό και προέλευση από την Ιταλία. Η Ιταλία και οι Κάτω Χώρες θα συνάψουν ένα πρόσθετο πρωτόκολλο προβλέποντας τη σταδιακή κατάργηση των ελέγχων στα αεροδρόμια για τις 29 Μαρτίου 1998. Οι έλεγχοι στα χερσαία σύνορα θα καταργηθούν σε συνεννόηση με τα συνορεύοντα ενδιαφερόμενα κράτη κατά τη διάρκεια μίας αρχικής και μεταβατικής φάσης που θα αρχίσει στις 26 Οκτωβρίου 1997 και θα τελειώσει τον Μάρτιο του 1998.

3. και 4. Σύμφωνα με το άρθρο 2 Ά 1 του πρωτοκόλλου το οποίο ενσωματώνει το κεκτημένο του Schengen στο πλαίσιο της Ευρωπαϊκής Ένωσης, το Συμβούλιο θα πρέπει να ορίσει, σύμφωνα με τις κατάλληλες διατάξεις των συνθηκών, τη νομική βάση για καθεμία από τις διατάξεις ή αποφάσεις που αποτελούν το κεκτημένο του Schengen. Επίσης, το σύνολο του κεκτημένου του Schengen δεν θα ενσωματωθεί στο τίτλο VI της συνθήκης για την Ευρωπαϊκή Ένωση αλλά θα «κατανεμηθεί» ανάμεσα στη συνθήκη ΕΚ και τον τίτλο VI της συνθήκης για την Ευρωπαϊκή Ένωση. Η Επιτροπή εκτιμά ότι οι διατάξεις του κεκτημένου του Schengen σχετικά με την κατάργηση των ελέγχων των προσώπων στα εσωτερικά σύνορα, και ειδικά το άρθρο 2 Ά 1 με 3 της συνθήκης του Schengen, βρίσκουν τη νομική βάση τους στη συνθήκη ΕΚ και ειδικά στο νέο άρθρο 62 Ά 1. Εάν το Συμβούλιο συμφωνεί με αυτή τη στάση στην απόφασή του να κατανείμει το κεκτημένο Schengen ανάμεσα στη συνθήκη ΕΚ και τον τίτλο VI της συνθήκης για την Ευρωπαϊκή Ένωση, αυτών των στοιχείων του κεκτημένου του Schengen θα γίνει η διαχείρηση, και, ενδεχομένως η τροποποίηση, ανάλογα με τις κατάλληλες θεσμικές διατάξεις της συνθήκης ΕΚ.
ΓΡΑΠΤΗ ΕΡΩΤΗΣΗ E-1117/98 υποβολή: Παρασκευάς Αυγερινός (PSE) προς την Επιτροπή (8 Απριλίου 1998)

Θέμα: Καταπάτηση Αρμενικού Μοναστηριού στην κατεχόμενη Κύπρο

Με αγανάκτηση πληροφορήθηκα την απαράδεκτη απόφαση των τουρκικών κατοχικών δυνάμεων της Κύπρου να μετατρέψουν την ιστορική Αρμενική Μονή του Αγίου Μαγκάρ, που βρίσκεται στην κατεχόμενη Β. Κύπρο, σε ξενοδοχείο.

Έχει πληροφορηθεί η Επιτροπή την απόφαση αυτή και αν ναι τι προτίθεται να κάνει ώστε να σταματήσει επιτέλους η Τουρκία να παραβιάζει κατάφωρα τα ανθρώπινα δικαιώματα και να καταστρέφει ιστορικά και σημαντικά για την ανθρωπότητα κειμήλια πολιτιστικής κληρονομιάς;

Απάντηση του κ. Van den Broek εξ ονόματος της Επιτροπής (30 Απριλίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-968/98 της κας Daskalaki ((ΕΕ C 323 της 21.10.1998, σελ. 100. )).
ΓΡΑΠΤΗ ΕΡΩΤΗΣΗ E-0677/98 υποβολή: Antoni Gutiιrrez Dνaz (GUE/NGL) προς την Επιτροπή (10 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Για ποιό λόγο πρόσθεσε η Επιτροπή στην ισπανική έκδοση της προκήρυξης των γενικών διαγωνισμών COM/A/720 και COM/A/721 (EE C 52 Α, της 28.2.1991) την απαίτηση να κατέχουν οι υποψήφιοι έναν «ανώτερο» τίτλο σπουδών, ενώ δεν πρόβαλε την ίδια απαίτηση στις υπόλοιπες γλωσσικές εκδόσεις της προαναφερθείσας προκήρυξης;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-0971/98 υποβολή: Robin Teverson (ELDR) προς την Επιτροπή (30 Μαρτίου 1998)

Θέμα: Καταβληθείσες πληρωμές στα κράτη μέλη δυνάμει των κοινοτικών διαρθρωτικών ταμείων

Μπορεί η Επιτροπή να διευκρινίσει πότε και πώς καταβάλλει στα κράτη μέλη τις πιστώσεις που τους χορηγούνται δυνάμει των διαρθρωτικών ταμείων της ΕΕ; Καταβάλλει, παραδείγματος χάριν, προκαταβολικά στη βρετανική κυβέρνηση ένα ετήσιο ποσόν για το ΕΤΠΑ, το ΕΚΤ, το ΕΓΤΠΕ και το ΧΜΠΑ ή μήπως η βρετανική κυβέρνηση απαιτεί αναδρομικά την καταβολή πιστώσεων κατά διαστήματα στη διάρκεια του προγράμματος; Είναι σε θέση η Επιτροπή να μου δώσει μιά λεπτομερή απάντηση που καλύπτει και τα τέσσερα διαρθρωτικά ταμεία;

Απάντηση της κας Wulf-Mathies εξ ονόματος της Επιτροπής (14 Μαΐου 1998)

Oι διαδικασίες για τις πληρωμές των διαρθρωτικών ταμείων από την Επιτροπή στα κράτη μέλη καθορίζονται στο άρθρο 21 του κανονισμού (ΕΟΚ) αριθ. 4253/88 του Συμβουλίου, όπως τροποποιήθηκε ((ΕΕ L 193 της 31.7.1993 )). Οι πληρωμές πραγματοποιούνται σε σχέση με τις δημοσιονομικές αναλήψεις υποχρεώσεων σε κοινοτικό επίπεδο και έχουν τη μορφή είτε προκαταβολών είτε τελικών πληρωμών σε σχέση με τις δαπάνες που έχουν πράγματι πραγματοποιηθεί. Για κάθε ανάληψη υποχρεώσεων μέχρι του ορίου του 80% μπορεί η πληρωμή να έχει τη μορφή προκαταβολών. Η πληρωμή του ισοζυγίου υπόκειται στον όρο της υποβολής στην Επιτροπή μίας ικανοποιητικής έκθεσης για την πρόοδο της εφαρμογής του σχετικού προγράμματος.

Οι διατάξεις αυτές εφαρμόζονται σε όλα τα διαρθρωτικά ταμεία και σε όλα τα κράτη μέλη, τα οποία είναι υπεύθυνα, με τη σειρά τους, να εξασφαλίζουν ότι οι τελικοί δικαιούχοι των προγραμμάτων πληρώνονται το συντομότερο δυνατό.
ΓΡΑΠΤΗ ΕΡΩΤΗΣΗ E-1805/98 υποβολή: Αλέξανδρος Αλαβάνος (GUE/NGL) προς την Επιτροπή (11 Iουνίου 1998)

Θέμα: Τεχνική υποστήριξη για την εφαρμογή του προγράμματος ΜΕDΑ

Για την καλύτερη και σωστότερη εφαρμογή του προγράμματος ΜΕDΑ και την εξασφάλιση τεχνικής υποστήριξης προς την Επιτροπή δημιουργήθηαν τα ΜΕDΑ ΤΕΑΜS-ΜΤ των οποίων η υποστήριξη θα εξασφαλιζόταν μέσω της Μονάδας Υποστήριξης (Cellule d' appui). Mε διαγωνισμό που προκήρυξε η Επιτροπή και δημοσιεύθηκε στην Εφημερίδα των Ευρωπαϊκών Κοινοτήτων, επελέγη εταιρία με σκοπό να οργανώσει τη Μονάδα Υποστήριξης η οποία άρχισε να λειτουργεί τον Ιανουάριο 1998.

Ερωτάται η Επιτροπή:

1. Πώς οργανώθηκε ο διαγωνισμός για τη Μονάδα Υποστήριξης και πώς ανατέθηκε η σύμβαση;

2. Ποιοί ήταν οι όροι συμμετοχής;

3. Ποιές ήταν οι τεχνικές προδιαγραφές και πώς έχουν εφαρμοστεί σήμερα;

4. Ποιά ήταν τα κριτήρια αξιολόγησης της σύμβασης και ποιά είναι τα κριτήρια αξιολόγησης των σημερινών υπηρεσιών που προσφέρονται από τη Μονάδα Υποστήριξης;

Απάντηση του κ. Marin εξ ονόματος της Επιτροπής (3 Ιουλίου 1998)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-0639/98 υποβολή: Jorge Hernandez Mollar (PPE) προς την Επιτροπή (9 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Δεδομένου ότι με τον τίτλο σπουδών του τεχνολόγου μηχανικού είναι δυνατόν να πραγματοποιήσει κανείς διδακτορικές σπουδές σε ορισμένα κράτη μέλη, θα μπορούσε να εξηγήσει η Επιτροπή γιατί υποστηρίζει ότι οι τεχνολόγοι μηχανικοί δεν μπορούν να έχουν πρόσβαση σε διδακτορικές σπουδές;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-1924/98 υποβολή: Alan Donnelly (PSE) προς την Επιτροπή (18 Iουνίου 1998)

Θέμα: Νόμοι που αφορούν την υγεία και την ασφάλεια σε τουριστικές τοποθεσίες

Μπορεί η Επιτροπή να αναφέρει τι σχέδια έχει όσον αφορά την εκπόνηση προτάσεων για την εισαγωγή στην Ευρωπαϊκή Ένωση προτύπων που θα αφορούν την υγεία και την ασφάλεια σε τουριστικές τοποθεσίες όπως χώρους κατασκήνωσης, χώρους κάμπινγκ για τροχόσπιτα και άλλες παρόμοιες τουριστικές εγκαταστάσεις;

Απάντηση του κ. Παπουτσή εξ ονόματος της Επιτροπής 16 Ιουλίου 1998)

Υπάρχει ήδη σε επίπεδο Κοινότητας ένας αριθμός νομοθετικών μέτρων στον τομέα της προστασίας των καταναλωτών, και ιδιαίτερα όσον αφορά την υγεία και την ασφάλεια των καταναλωτών, που σκοπό έχουν την προστασία των τουριστών. Η Επιτροπή θα παρακολουθεί συνεχώς την εφαρμογή αυτών των μέτρων.

Τα ενλόγω μέτρα για την προστασία των καταναλωτών συμπληρώνουν το σημαντικό μέρος της κοινοτικής νομοθεσίας που αφορά την προστασία της υγείας και της ασφάλειας των εργαζομένων.

Η Επιτροπή θεωρεί,όμως, ότι η θέσπιση ειδικών προτύπων για την υγεία και την ασφάλεια του κοινού στους τουριστικούς χώρους είναι θέμα που αφορά κυρίως τα κράτη μέλη, και ότι ο τουριστικός κλάδος επίσης πρέπει να παίξει το ρόλο του όσον αφορά την αναβάθμιση της ποιότητας και της ασφάλειας στους τουριστικούς χώρους στα υψηλότερα δυνατά επίπεδα. Η αποτελεσματική διάδοση πληροφοριών στους τουρίστες σχετικά με τις ελάχιστες απαιτήσεις υγείας και ασφάλειας στους τουριστικούς χώρους αποτελεί βασικό στοιχείο για την αναβάθμιση των προτύπων.

Στο πλαίσιο αυτό, η Επιτροπή θα εξασφαλίσει την σωστή εφαρμογή των υφισταμένων μέτρων και θα επιδιώξει τη διάδοση τόσο των πληροφοριών, όσο και της βέλτιστης πρακτικής όσον αφορά τα καινοτόμα μέτρα που λαμβάνουν τα κράτη μέλη σ'αυτόν τον χώρο. Αυτό θα είναι θέμα που θα αντιμετωπιστεί κατά προτεραιότητα στα μελλοντικά προγραμμάτων εργασίας που θα έχουν ως αντικείμενο την προώθηση των συμφερόντων των τουριστών.